पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर. ‘वैसे तो मैं जोधपुर के राजपूत परिवार की बहू हूं, मगर अब फिल्म ‘अमृता की खेजड़ी’ में अमृतादेवी का किरदार निभाकर विश्नोई समाज की बेटी बनने जा रही हूं। यह रोल करने के लिए पर्यावरण के लिए बलिदान देने वाली कहानी पर पिछले दो महीने से रिसर्च कर रही हूं।’ यह कहना है टीवी सीरियल की अभिनेत्री अमृता रायचंद का।
अमृता ने भास्कर से विशेष बातचीत में बताया कि उसके पति राहुल रायचंद बिजनेसमैन है। पांच साल का बेटा भी है। अमृता ने कहा, ऐसा-वैसा किरदार हाथ में लेने से परहेज करती हूं। अच्छा काम आने पर परिवार के साथ डिस्कस करती हूं। पूरा परिवार मुंबई में साथ रहता है। ‘मदर इन लॉ’ का ससुराल जोधपुर के राईकाबाग क्षेत्र में है। बुआ, मौसी सहित परिवार के अन्य लोग भी यहीं रहते हैं।’
अमृता ने बताया कि मरुधरा फिल्म्स प्राइवेट लिमिटेड के बैनरतले डायरेक्टर अमृता सीरवी और प्रोड्यूसर सूरज विश्नोई की फिल्म ‘अमृता की खेजड़ी’ प्रोजेक्ट शुरू होने से पूर्व ही चर्चाओं में है। पर्यावरण पर आधारित इस फिल्म की कहानी बेहद रोचक है। अमृतादेवी के किरदार को समझने के लिए दो महीने से मेहनत कर रही हैं। इसके लिए इतिहास के पन्नों में दर्ज उनका रहन-सहन, खान-पान, वेशभूषा के अलावा हर उस बात पर विशेष ध्यान दे रही हैं, जिसकी वजह से उनकी पहचान पूरी टुनियां में है।
सुभाष घई की ‘कांची’ में ऋषि कपूर के साथ : अमृता ने कहा कि टीवी सीरियल ‘माही वे’, ‘मम्मी का मैजिक’ के बाद सुभाष घई की निमार्णाधीन फिल्म ‘कांची’ में अभिनेता ऋषि कपूर के साथ अभिनय कर रही हैं। सुभाष घई ने इस फिल्म पर बेहद मेहनत की है। अभिनेता अली फजल, गुलशन ग्रोवर की फिल्म ‘बात बन गई’, टीवी पर प्रसारित होने वाले ‘द व्हील ऑफ लाइफ’ शो में भी मुख्य किरदार निभा रही हैं। इसके अलावा दो फिल्मों व एक सीरियल के लिए बात चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn